Slaggat op aanloopbaan pootjie opstyging | Maroela Media
Passasiers op 'n vlug van die Keniaans gebaseerde laekostelugredery Fly540 moes Sondag 'n vliegtuig ontruim terwyl werkers die vliegtuig se wiele met grawe uit 'n slaggat op die aanloopbaan probeer grawe het.
Die vliegtuig sou net by die Manda-lughawe in die suidooste van Kenia opstyg, toe die opstyging laat vaar is omdat die paar linkerwiele in die slaggat vasgesteek het.
Nie een van die 36 passasiers of bemanningslede aan boord van die vliegtuig is beseer nie, het die East African berig.
"Die vliegtuig wou net opstyg, maar dit het 'n bietjie moeilik gegaan. Die vlieënier moes skielik stilhou toe hy besef het een paar van die vliegtuig se wiele sit vas in 'n enorme slaggat op die aanloopbaan," het 'n amptenaar gesê.
Reisagentskappe en toerismeowerhede het ná die naweek se voorval 'n beroep op die Keniaanse lughawe-owerheid gedoen om die aanloopbaan dringend op te gradeer.
In 2017 het Jambojet, 'n laekostelugredery in Kenia, vlugte van en na dié lughawe opgeskort omdat dit te moeilik was om te land en op te styg weens die vervalle toestand van die ry- en aanloopbaan.
Net in Afrika.
As die aanloopbaan nie instand gehou kan word nie., hoe lyk daai vliegtuig se diens rekord
As dit nie vir die VN en NGO's was wat die plek vir logistieke doeleindes gebruik nie , was daar geen aanloopbaan nie .